Okresná prokuratúra Malacky 
Sasinkova 71, 901 01 Malacky 	

Sp. zn. : 2 Pv 491/11/1106	Malacky, 24.2.2015
EEČ : 2-13-9-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a iné trestné činy

Rozhodol: 	prokurátor Okresnej prokuratúry Malacky
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 24.2.2015, spisová značka 2 Pv 491/11/1106, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 17. 06. 2011 v čase okolo 12.30 hod. v obci XXXXX č. 63 bez použitia násilia odcudzila z neuzamknutej garáže, stojacej samostatne na pozemku vedľa rodinného domu benzínovú motorovú pílu zn. Husqvarna typ 266, v. č. 71101170 oranžovej farby a benzínovú motorovú pílu zn. Stihl typ 064, neznámeho v. č. oranžovo - bledošedej farby, ktoré sa nachádzali položené na podlahe otvorenej garáže, čím poškodenému XXXXX, nar. 15. 01. 1957, trvale bytom XXXXX č. 63 bola podľa odborného vyjadrenia spôsobená škoda na odcudzených veciach vo výške 510,- €.

Uznesením prokurátora Okresnej prokuratúry XXXXX zo dňa 24.2.2015, spisová značka 2 Pv 491/11/1106, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry XXXXX pod sp. zn. 2 Pv 491/11/1106 zo dňa 17.01.2014, bolo podľa § 216 ods. 1 Trestného poriadku podmienečne zastavené trestné stíhanie obvinenej XXXXX za prečin krádeže podľa § 212 ods. 1 Trestného zákona v súbehu s prečinom porušovania domovej slobody podľa § 194 ods. 1 Trestného zákona, na skutkovom základe uvedenom vo výroku tohto uznesenia. 
            
Uznesenie o podmienečnom zastavení trestného stíhania nadobudlo právoplatnosť dňa 26.01.2014, pričom obvinenej v ňom bola určená skúšobná doba v trvaní dvanásť mesiacov. 
            
 Za účelom ďalšieho rozhodnutia vo veci boli po uplynutí skúšobnej doby prokurátorom skúmané okolnosti týkajúce sa života obvinenej počas plynutia skúšobnej doby.

Šetrením polície neboli o obvinenej zistené žiadne negatívne skutočnosti. Bolo zistené, že obvinená na miestne príslušnom Obvodnom oddelení PZ Stupava, Okresné riaditeľstvo PZ v Malackách, nebola prejednávaná pre priestupok ani iný protiprávny čin. Zo správy Okresného úradu Malacky, Odboru všeobecnej vnútornej správy, ako aj Mestského úradu v Stupave a odpisu registra trestov vyplýva, že obvinená nespáchala v skúšobnej dobe žiadny ďalší trestný čin a ani priestupok. 
	
Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
	
	Z vyššie uvedených skutočností vyplýva, že obvinená XXXXX splnila všetky podmienky pre rozhodnutie o jej osvedčení sa. V skúšobnej dobe nespáchala žiadny trestný čin ani priestupok, možno teda konštatovať, že viedla život riadneho občana. 

Vzhľadom na tieto skutočnosti som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Mihal
prokurátor